## Odluka Ustavnog suda republike Hrvatske brojU-I-44/1991. od 25. ožujka 1992.

### NN 21/1992 (9.4.1992.), Odluka Ustavnog suda republike Hrvatske brojU-I-44/1991. od 25. ožujka 1992.

# USTAVNI SUD REPUBLIKE HRVATSKE

Ustavni sud Republike Hrvatske, na sjednici 25. ožujka 1992. godine,
donio je ovu

## ODLUKU

1. Ukidaju se odredbe članka 2. stavka 1, u dijelu koji se odnosi na
dogradnju i nadogradnju stambenih i drugih objekata, stavka 2. te članka
3. stavka 4, u dijelu koji se odnosi na investitore individualnih objekata
i stavka 5. Odluke o načinu i visini snošenja dijela troškova izgradnje
komunalnih objekata i uredaja na uređenom građevinskom zemljištu Skupštine
općine Čakovec ("Službeni vjesnik općine Čakovec", br. 1/88).

2. Ova Odluka objavit će se u "Narodnim novinama" i u "Službenom
vjesniku općine Čakovec".

Obrazloženje

Odredbom članka 2. stavka 1. u izreci navedene odluke investitori su
kod izgradnje, dogradnje i nadogradnje stambenih i drugih objekata na izgrađenom
i uređenom građevinskom zemljištu obvezani na plaćanje troškova izgradnje,
proširenja i rekonstrukcije komunalnih objekata i uređaja, a kao osnovica
za obračun tih troškova predviđen je m2 izgrađenoga, dograđenoga ili nadograđenoga
stambenoga ili poslovnog prostora. U stavku 2. istog članka propisano je
da navedene troškove plaćaju investitori i u slučaju gradnje novog objekta
na parceli na kojoj je porušen objekt koji je bio priključen na komunalne
objekte i uredaje, i to za razliku površine između porušenoga i novoizgrađenog
objekta.

Odredbama članka 3. stavaka 4. i 5. Odluke naloženo je zaključivanje
ugovora između investitora i mjesne zajednice u svezi s plaćanjem troškova
izgradnje komunalnih objekata i uredaja.

Ustavni sud Republike Hrvatske, rješenjem od 4. srpnja 1991. godine,
pokrenuo je postupak za ocjenu ustavnosti i zakonitosti navedenih odredaba
Odluke.

U provedenom postupku Sud je utvrdio da su te odredbe u neskladu sa
Zakonom o komunalnim djelatnostima ("Narodne novine" brojevi
15/79. i 18/79). Prema odredbi članka 37. stavka 2. Zakona dužnost plaćanja
troškova izgradnje komunalnih objekata i uređaja ne odnosi se na investitora
koji rekonstruira ili ruši postojeći objekt radi izgradnje novog, ako je
postojeći objekt već priključen na komunalne objekte i uređaje i ako korištenje
novog, odnosno rekonstruiranog objekta neće znatnije utjecati na kapacitet
komunalnih objekata i uređaja. Obvezivanje investitora da sudjeluje u troškovima
izgradnje komunalnih objekata i uređaja kod svake dogradnje i nadogradnje
objekta, kao i u slučaju rušenja starog objekta radi izgradnje novog, na
način kako je to učinjeno odredbama članka 2. stavka 1. i 2. Odluke u neskladu
je sa citiranom odredbom navedenog zakona. Ovo zbog toga što navedena zakonska
odredba obvezu snošenja tih troškova, kada se radi o objektima koji su
već priključeni na komunalne objekte i uredaje, veže uz znatniji utjecaj
na kapacitet komunalnih objekata i uređaja, a ne uz površinu novoizgradenoga,
odnosno dograđenoga ili nadograđenoga stambenoga ili poslovnog prostora.

Prema odredbi članka 37. stavka 3. Zakona ugovor o uređenju gradevinskog
zemljišta, kojim se reguliraju i obveze investitora glede plaćanja troškova
izgradnje komunalnih objekata i uredaja, zakljućuje se između investitora
i samoupravne interesne zajednice komunalnih djelatnosti. Samoupravne interesne
zajednice komunalnih djelatnosti, prema odredbi članka 1. stavka 2 Zakona
o fondovima u stambenom i komunalnom gospodarstvu ("Narodne novine",
broj 53/1990), danom 1. sijećnja 1991. godine nastavljaju rad kao fondovi
u komunalnom gospodarstvu. Iz toga proizlazi da se od navedenog dana ugovor
o uređenju građevinskog zemljišta zaključuje između investitora i fonda
u komunalnom gospodarstvu. Stoga su u neskladu s citiranim odredbama navedenih
zakona odredbe članka 3. stavka 4. i 5. u izreci navedene odluke kojima
je naloženo zakljućivanje takvog ugovora između investitora i mjesne zajednice.

Iz navedenih razloga odlučeno je kao u izreci.

Broj : U-I-44/ 1991.

Zagreb, 25. ožujka 1992.

USTAVNI SUD REPUBLIKE HRVATSKE

Predsjednik

**Jadranko Crnić, v. r**

Odluka, NN 21/1992-483